钦定古今图书集成/明伦汇编/宫闱典/第009卷 > 康熙元年
## 钦定古今图书集成/明伦汇编/宫闱典/第009卷 > 康熙元年

《大清会典》。康熙元年、

皇上以嗣位改元上

皇太后尊号曰、

太皇太后加上徽号曰

昭圣慈寿恭简安懿章庆敦惠太皇太后前期一日。遣

官告祭如常仪。不奏书。并免行礼。是日直班内大臣、侍卫、内院礼部官、俱朝服齐集。内院设

太皇太后册宝亭二座。校尉举亭。内院礼部官前引
太皇太后册宝彩亭、至

太和殿正中陈设。陈设毕。礼部官奏请

皇上礼服陞殿。阅册宝毕。校尉举亭先行

上乘舆随后。内大臣侍卫、内院礼部官随

驾出右翼门至

太皇太后宫门外、册宝彩亭俱止

上降舆。捧册宝官从亭内捧

太皇太后册宝进宫、置黄案上。礼部官导

上于丹陛正中跪。大学士捧册宝跪进

上受册宝、并奏书献毕。大学士跪接。仍置案上。女官

举册宝案进宫毕

上还宫。是日、

太皇太后、

皇上卤簿仪仗俱不设。诸王各官俱免朝贺。次日行

进表礼颁

诏天下如常仪。

康熙元年尊上

太皇太后尊号礼成。是日早、礼部官设香亭一座。表亭

一座。捧在京王以下文武各官具进满汉字表一通、置表亭内。校尉举亭。教坊司鼓乐导引、由东长安中门进、由

天安东门至

午门前陈设。礼部堂官自亭捧表入。

午门左门置

太和殿前黄案上候

上陞殿。王以下各官俱跪。大学士捧表恭诣

上前跪读。王以下文武各官、俱行三跪九叩头礼毕。
诏告天下各直省《文武五品以上诸司》、应进《表文》、差

官赍进贺

又定嗣后凡遇

“太皇太后圣寿、及元旦冬至各节”、俱照例赍表入贺。其

《贺表文式》，内院撰拟，交与礼部颁发。依式赍进。康熙四年、

《大清会典》：“康熙四年，大婚礼成，加上。”

昭圣慈寿恭简安懿章庆敦惠太皇太后徽号曰
昭圣慈寿恭简安懿章庆敦惠温庄太皇太后。一应仪。

制俱与元年同

康熙六年

《大清会典》。康熙六年

“躬亲大政。”加上

昭圣慈寿恭简安懿章庆敦惠温庄太皇太后徽号曰
昭圣慈寿恭简安懿章庆敦惠温庄康和太皇太后。前

期一日

皇上躬诣

太皇太后宫恭献奏书、如顺治八年仪。其馀一应仪注

悉照康熙四年行

康熙八年

《大清会典》。康熙八年题准元旦日

太皇太后仪仗乐器、陈设宫门前。

上具礼服陞舆、率诸王内大臣侍卫、及都统尚书、精

奇尼哈番以上、俱朝服至

太皇太后宫门外。

上降舆入。

慈宁门。升东阶、至丹陛上东旁立。奏请

太皇太后陞座。

太皇太后御宫。乐作。升座、乐止。执事官设

上拜褥于丹陛上正中。礼部堂官引

上就位立。王以下、公以上在门内。大臣侍卫等在门。

外排立。鸣赞官赞“行礼。作乐。”

上率诸王大臣等行三跪九叩头礼。礼毕。乐止上复原位立奏请

太皇太后还宫，作乐。

太皇太后入宫、乐止。

上陞舆出。　次日、

太皇太后仪仗乐器、照前陈设宫门前。和硕公主亲王

妃以下、县君、镇国将军夫人以上、民公、侯伯都统、内大臣、大学士、尚书、精奇尼哈番、命妇以上、俱朝服于

太皇太后宫门外西旁齐集。随从大臣命妇俱朝服于

太和殿旁右翼门齐集。礼部堂官奏请

皇后具礼服陞舆、由右翼门出。大臣命妇八员在前。

导引馀俱后随至

太皇太后宫门外。

皇后降舆入。

慈宁门。升西阶、至丹陛上西旁立。奏请

太皇太后陞座。

太皇太后御宫。作乐。升座。乐止。执事女官设

皇后拜褥于丹陛上正中。引礼大臣命妇八员两旁。

排班引

皇后就位，立和硕公主、亲王、妃以下“县君、镇国将军。”

夫人、民公、侯、伯、都统、内大臣、大学士、尚书、精奇尼哈番、命妇以上、俱于门内分班排立、“行六拜三跪三叩头礼” 、作乐。礼毕、乐止。

皇后复就原位立奏、请

太皇太后还宫，作乐。

太皇太后入宫、乐止。

皇后率公主王妃等俱出

康熙八年题准冬至节

皇上躬祀。

“南郊礼成。”次日、

皇上率诸王大臣等、诣

太皇太后宫行礼。次

皇后率公主王妃以下大臣命妇、诣

太皇太后宫行礼。一应仪注。俱与元旦同。不设筵宴

康熙十二年

《大清会典》。康熙十二年题准

“太皇太后圣旦。”是日早

太皇太后仪仗乐器、全设于宫门前。王以下、民公侯伯

内大臣、侍卫、都统、大学士、尚书、精奇尼哈番以上，俱朝服齐集。

隆宗门外。礼部堂官奏请

皇上具礼服陞舆、率诸王大臣诣

太皇太后宫门外。

上降舆入。

慈宁宫丹陛上东旁立。礼部堂官传令太监奏请
太皇太后御宫陞座。作乐行礼与元旦同。礼毕、
上出陞舆还宫次

皇后率公主王妃以下大臣命妇、赴

太皇太后宫行礼。引礼大臣命妇传令太监奏请
太皇太后陞座。作乐行礼与元旦同。

康熙十五年

《大清会典》：“康熙十五年，以册立。”

皇太子加上

昭圣慈寿恭简安懿章庆敦惠温庄康和太皇太后《徽》。

号曰

昭圣慈寿恭简安懿章庆敦惠温庄康和仁宣太皇太。

后一应仪注俱与六年同。惟是日。

太皇太后仪仗、俱陈设宫门前。

康熙二十年

《大清会典》：“康熙二十年，滇、黔荡平，功成加上。”

昭圣慈寿恭简安懿章庆敦惠温庄康和仁宣太皇太。

后徽号曰

昭圣慈寿恭简安懿章庆敦惠温庄康和仁宣弘靖太

皇太后前期一日、遣官告祭如常仪。是日、

太皇太后仪仗全设宫门前。礼部鸿胪寺堂官、预赴
太皇太后宫、设黄案一。于宫前丹陛正中、又设黄案一。

于

隆宗门外。又设黄案一于

中和殿内正中。大学士捧奏书置匣内、由御道之

左至

中和殿案前设

太皇太后奏书匣于正中。预捧奏书出匣。陈设毕。礼部

堂官奏请

皇上礼服出宫陞殿、至案前北面立。阅奏书毕。仍置

匣内大学士二员捧奏书。礼部堂官导引前行。

上陞舆、由右翼门出。至

永康左门降舆。礼部堂官导捧奏书。大学士前行。

由

慈宁门中阶入、至中门西旁东向立。礼部堂官导
上由东旁上阶、至丹陛上、东旁立。礼部堂官传谕内

监奏请

慈宁宫座。

太皇太后礼服御宫。乐作。升座。乐止。大学士捧奏书进

丹陛上东旁立。礼部堂官导

上诣正中拜位立。鸣赞官奏“跪。”

上跪。大学士捧奏书在左旁跪进。

上受奏书、恭献、授右旁。大学士跪接置正中案上。鸣

赞官赞宣奏书。宣读官由案上捧起跪。宣讫、仍置案上。鸣赞官奏“叩头” 、乐作。

上行三跪九叩头礼。乐止。鸣赞官奏“礼毕。”

上复原位立。内监奏请

太皇太后还宫。乐作。入宫。乐止。礼毕。

上还宫。　次日、礼部鸿胪寺堂官、预赴

太皇太后宫、设黄案一。于宫前丹陛正中、又设黄案一。

于左旁。又设黄案一于门正中。

太皇太后仪仗全设。

皇上卤簿大驾。陈设

太和门前。王以下入八分公以上、俱朝服于常朝

处齐集。未入八分公以下、镇国将军以上、内大臣、侍卫都统、精奇尼哈番、满汉大学士尚书等官、俱朝服于

雍和门外齐集。文武各官俱朝服于

午门外齐集。内阁礼部堂官、设册宝彩亭二座、校

尉举亭自内阁起，由中路至。

太和门内设

太皇太后册宝彩亭于正中。鸿胪寺官引王以下入八

分公以上至

太和门丹墀分翼排立。礼部堂官奏请

皇上礼服。鸣钟鼓陞

太和门阅册宝毕。内阁礼部堂官捧置亭内。校尉

举亭次第前行

上陞舆、礼部堂官前导。诣

太皇太后宫、作《中和乐》。王贝勒贝子公等随后行。其册

宝彩亭至

雍和门齐集。诸大臣侍卫跪候彩亭。

驾过随行至

永康左门

太皇太后册宝彩亭、由中路前行。

上降舆、随后行。至

慈宁门内丹陛上东旁立。大学士于亭内捧出册宝。

置门内所设案上。内监奏请

太皇太后陞

慈宁宫座。

太皇太后礼服御宫。乐作。升座、乐止。大学士捧册宝、由

中门进设册宝于正中案上。设纸册宝于东旁案上。

上诣正中拜位立。“王以下、公以上在门内。大臣侍卫。”

在门外排立。鸣赞官奏“跪。”

上跪。王等诸臣皆跪。鸣赞官赞“进册宝。”大学士由左

旁案上捧纸册宝，依次跪进。

上受恭献授右旁。大学士跪接置正中案上。鸣赞官

赞宣册宝。宣读官从案上捧纸册宝跪宣毕，仍置案上。四女官举册宝案置宫门外正中。鸣赞官奏“叩头。”

上行三跪九叩头礼。王等诸臣皆随后行礼。其行礼

时作乐设御史于

慈宁宫门外。

永康左门外

午门外三处侍仪其

午门齐集各官。鸿胪寺官由内接传、亦随班行礼

鸣赞官奏礼毕

上复原位立。内监奏请

太皇太后还宫，乐作。入宫，乐止。

上出陞舆。诸王大臣出。仍各照常处齐集。候

《上陞》。

中和殿座。内大臣、侍卫、内阁、翰林院、礼部、都察院、

詹事府及鸿胪寺执事官、行三跪九叩头礼毕。〈不赞。〉

上乘舆出、陞

太和门座。王以下文武百官进表行庆贺礼。颁

诏天下如常仪。是日，公主、王妃以下县君、镇国将军、

夫人以上、民公侯伯都统、精奇尼哈番、内大臣、大学士、尚书等官命妇以上、俱朝服。在

永康右门外齐集。其引礼前引后随、大臣命妇、俱

朝服、在右翼门齐集。礼部引至

隆宗门。礼部堂官传谕内监、奏请

皇贵妃等诣

太皇太后宫行礼。

皇贵妃

贵妃

诸妃礼服陞舆、依次出。

隆宗门。引礼大臣命妇前导。公主王妃以下大臣

命妇等后随至

永康左门降舆入

慈宁门丹陛上西旁立。引礼命妇传谕内监奏请
太皇太后陞

慈宁宫座。

太皇太后礼服御宫、乐作。升座、乐止。

皇贵妃等前进

皇贵妃在左

贵妃在右

诸妃分左右立，稍后，率公主、王妃以下、大臣命妇、

依次排立，行“六拜三跪三叩头礼” ，乐作。礼毕、乐止。

皇贵妃等复原位立。内监奏请

太皇太后还宫。乐作。入宫。乐止。礼毕。

皇贵妃等出。乘舆还宫。公主王妃以下、大臣命妇、

等皆退

康熙二十一年

《大清会典》。康熙二十一年

太皇太后七旬圣旦、行庆祝礼。前期、王以下内大臣满

汉大学士、尚书、都御史、侍郎、阿思哈尼哈番以上、及在外将军、总督、提督、巡抚、总兵等官、进献礼物于

午门外陈设。转交内务府。是日、

太皇太后仪仗乐器、全设王以下内大臣、侍卫都统、满

汉大学士、尚书精奇尼哈番以上、俱朝服在

隆宗门外齐集。二品官以下、有顶带官员、并直省

进表官员俱朝服于

午门外齐集。礼部堂官奏请

皇上具礼服陞舆。礼部堂官前导。由

隆宗门出。诸王大臣后随至。

永康左门

上降舆入。

慈宁门丹陛上东旁立。礼部堂官传令太监奏请
太皇太后陞

慈宁宫座。凡行礼作乐、及接传侍仪、俱同元旦礼毕。
上复原位立。礼部堂官传令太监奏请

太皇太后还宫，《作乐》。入宫，乐止。

上出陞舆还宫。　是日、公主王妃以下、县君镇国将

军夫人以上、民公、侯伯、都统、内大臣、大学士、尚书、精奇尼哈番命妇以上、俱朝服于

太皇太后宫西旁门、齐集、候

皇贵妃

贵妃

诸妃具礼服陞舆出

隆宗门。大臣命妇前引。公主王妃以下、俱随至

慈宁宫行礼与元旦礼同。不设筵宴。

太皇太后陞座，中和韶乐作，奏《升平之章》：

嘉乐

圣母慈徽穆穆、协德坤元。以涵以育、以天下养。永绥天

禄

皇情展庆，礼明乐淑。亿万斯年，受兹介福。

太皇太后还宫，《中和韶》乐作，奏《恒平之章》：

天祐

皇家景命洊申宫闱重庆。繁祉川臻。如《南山》。寿集嘏。

斯纯我

《皇乐只》，燕及臣民。薄海内外，罔不尊亲。

太皇太后宫行礼时。丹陛大乐作。奏《晋平》之章

彤庭景丽，旭日祥风。缤纷彩仗，奕奕璇宫。

鸿慈，燕喜，欢洽。

圣衷。万方一轨。来贺来同。千官拜舞。乐胥有融。维《寿》

《维祺》，“天地并隆。”

康熙二十二年

《大清会典》：康熙二十二年题准元旦节。

太皇太后仪仗乐器、照常陈设。王以下、入八分公以上、

及内大臣侍卫。满汉大学士等、俱朝服于

隆宗门外齐集。未入八分公等文武各官、俱朝服

于

午门外齐集。礼部堂官奏请

皇上具礼服出宫陞舆。内大臣等前引后护如常仪。

礼部堂官前导由

隆宗门出。诸王大臣侍卫俱随至

永康左门外、两翼序立。

上降舆入。

慈宁门丹陛上、东旁立。诸王大臣侍卫、于门外排立。

礼部堂官传令内监奏请

太皇太后陞座。

太皇太后御宫，作《中和乐》，奏《昇平之章》。升座，乐止。执事

官设

上拜褥于丹陛上正中。礼部堂官引

上就位立。鸿胪寺官引王以下、公以上在门内内大

臣、大学士一等侍卫、在

慈宁门外。“二等侍卫”、三等侍卫、在

永康左门外。俱照次排立。鸣赞官赞“行三跪九叩。”

头礼作丹陛乐、奏《晋平》之章时。

午门外。文武各官听鸿胪寺官接传。亦同行礼设

侍仪御史二员于

《慈宁门外》、二员于

《永康左门外》。二员于

午门外。俱相向立。鸣赞官赞“礼毕。乐止。”

上就原位立。礼部堂官传令内监奏请

太皇太后还宫。作中和乐、奏《恒平之章》。入宫，乐止。
上陞舆出，王等俱随后出。　次公主王妃以下县君

镇国将军、夫人、民公、侯、伯、内大臣、都统、大学士、尚书、精奇尼哈番、命妇以上、俱朝服在

太皇太后宫西旁门、齐集、候

皇贵妃

贵妃

妃各具礼服陞舆出

隆宗门。大臣命妇前引。公主王妃以下后随。诣永康左门

皇贵妃等降舆入

慈宁门内丹陛上西旁立。引礼大臣命妇、传令内监

奏请

太皇太后陞座。

太皇太后御宫，《作乐》。升座、乐止。

皇贵妃等于丹陛上序列。

皇贵妃在左

贵妃在右

妃等分左右立。稍后。公主王妃以下、大臣命妇等。

在后排立。俱行“六拜三跪三叩头礼” 、作乐。礼毕、乐止。

皇贵妃等退立原位。引礼大臣命妇传令内监奏

请

太皇太后还宫，《作乐》。入宫，乐止。

皇贵妃等俱出

康熙二十四年

《大清会典》。康熙二十四年议准、凡遇

慈宁宫行礼。一等侍卫在

永康左门外行礼

太皇太后卤簿。

龙凤旗四对。用黄红青黑云段为质。上描金龙凤各一、长四尺五寸、阔五尺四寸。红油薰竹竿、长一丈四尺九寸。间缠以藤。下钉铁箍、上安金顶、饰以红缨

金节一对。朱红攒竹竿、长一丈五寸。下钉铁𨱔、上安贴金铜鹅项钩、携铜索天盘。下系红线圆绦。间挂红缨球八个。各罩绿皮帽。四角缀贴金铜铃。外用黄素纱绣五色《龙凤》为衣笼之吾杖二对。朱漆攒竹为之、长七尺。两末贴金铜箍、沥粉贴金云二段

立瓜二对。朱漆攒竹柄、贴金木瓜、立置其首、承以贴金龙头。下钉贴金铜箍、共长六尺八寸三分。瓜及龙头、长一尺六寸三分

卧瓜二对，与《立瓜》制同。但瓜卧置其首，共长七尺三分。

黄段九凤曲柄伞一把。顶径五尺，冒以黄段绣云文，垂三檐。上檐高一尺。中下檐各高八寸五分。每檐绣彩凤三带二条、各长三尺、宽二寸。上绣云文风衣二个、方一尺二寸。四角绣云文伞骨三十二根。铁竹相间、铜丝铜叶拴钉。当柄曲处用铁心贴金龙头承伞高二尺。红油攒竹柄长一丈一尺。间缠以藤。顶安贴金木葫芦。黄段宝相花直柄伞四把，黄段为之，每檐各绣“宝相花” 直柄、长一丈五寸。馀制同曲柄伞。红段瑞草直柄伞二把，红段为之，每檐各绣“瑞草” 文。馀制同黄段伞。

青段九凤直柄伞二把。每檐各销金凤三。《带》及风衣、俱销金云文。馀制同黄段伞

黑段九凤直柄伞二把。制同青段伞

红方伞把。红素段为之，顶方五尺，垂三檐。馀制同青段伞

黄段龙凤扇二把。高二尺三寸、阔二尺四寸。边阔五寸。面绣龙凤。背销金团龙。挟口两面贴青绿片金六块。红油合竹，柄长一丈九寸。下钉黄铜箍

红段龙凤扇二把。制同黄龙凤扇

金黄段素扇二把。制同黄龙凤扇

红段鸾凤扇二把。高二尺三寸。阔一尺九寸。面红段绣鸾凤。边白段绣雉尾。背青段销金火焰云文。黑油合竹柄。制与龙凤扇同

拂子一对。用红马尾为之、泥金桦木柄、长二尺

六寸八分，两末钉钑金凤头尾

金炉一对。以朱红漆竿举之。两末、雕贴金凤头尾。竿首钉镀金钩

金瓶一对

金香盒一对

金唾壶一个

金盆一面。已上俱赤金质、钑龙凤山水、云珠、火焰、莲瓣、花草。嵌珊瑚、青金松子等石

马杌一座。高一尺四寸五分、方一尺八寸五分。面厚一寸三分。木质朱漆彩画金云凤、钑花云金叶装钉

金交椅一把。面阔二尺二寸。进深一尺。后高三尺。前高一尺七寸五分。木质埽金罩，漆钑龙凤。金叶装钉，穿以黄线匾绦，四垂黄线流苏。织金黄绮褡裆

金脚踏一个。阔一尺八寸、深九寸五分、高四寸二分。木质、埽金罩、漆钑花、金叶装钉。织金黄绮踏褥

凤辇一乘。柱高三尺六寸，面阔五尺二寸，进深五尺二寸。顶高一尺，方五尺七寸。座高一尺八寸，面阔六尺五寸，进深六尺四寸。周围栏柱绦环雕花卉，朱漆贴金饰。中设宝座，下有仙桥。座穿以藤。窗槅穿以石。青线。顶衣用黄结罗为之，销金凤沥水二层，黄段里衣。外垂珠帘。直杆四根，各长二丈。内杠四根，各长八尺；外杠八根，各长五尺六寸；短杠四根，各长四尺二寸：俱朱漆赤金、顶钑凤文，嵌青金珊瑚松子等石。杠末装金凤头尾事件全。

“红油凳四条。” 《拓叉》二件。

黄布幰衣、油绸雨衣、各一件

凤舆一乘。面阔三尺一寸五分，进深四尺九寸五分。柱高三尺三寸二分。门阔二尺一寸，高二尺八寸。顶阔三尺九寸五分，进深五尺七寸五分。顶楼六瓣，每瓣阔一尺五寸，共高一尺二寸。辕长一丈七尺五寸，轮高五尺。俱施黄油，彩画金龙凤，赤金顶镀金叶片装钉。黄素绫衣，上销金龙凤沥水二层。

黄布幰衣、油绸雨衣、黄毡顶、各一件

仪舆二乘。面阔三尺二寸，进深四尺九寸。柱高三尺四寸。顶阔三尺五寸，进深五尺二寸，高九寸。辕长一丈七尺五寸，轮高四尺八寸。俱施黄油赤金。顶镀金叶片装钉，黄云段。车衣重檐沥水红绸里。

黄布幰衣、油绸雨衣、黄毡顶、各一件

大仪轿一乘，面阔二尺九寸，进深四尺、高四尺八寸。顶阔三尺五寸，进深四尺六寸。顶楼八瓣，每瓣面阔一尺、高一尺五寸。俱施黄油贴金云龙凤绦环，嵌五色宝石。黄绫衣，上销金龙凤沥水二层。直竿二根，各长一丈七尺五寸；横竿二根，各长九尺三寸；短杠四根，各长二尺八寸；肩杠八根，各长五尺八寸；撑竿二根、各长二尺六寸。俱朱漆。轿顶饰金凤十二。金顶钑海马文、嵌青、红、蓝三色宝石。轿杠装镀金铜凤头尾事件全。

黄布幰衣、油绸雨衣、黄毡顶、各一件

太皇太后册宝、

玉册每页长八寸一分，宽三寸七分，厚二分七釐。连以黄线匾绦。上下二页。面刻“升降” 龙文，册文填青。

徽号填金。

金册，每页长七寸二分，宽三寸一分。连以枢纽，面钑升降龙文。馀制同。

玉宝交龙钮，钮高二寸六分，台高一寸八分，共高四寸四分。面方四寸四分，镌满、汉文。

太皇太后册宝箱架，雕钑彩画龙凤文。馀并与
皇帝制同。

《太皇太后圣寿表式》。

某亲王：〈臣某。〉等诸王贝勒、《文武官员》。〈臣〉等。〈凡在外官员各称某衙门某官臣某等〉诚欢诚忭，稽首顿首上言。伏以

“《坤》德无疆” ，首立。

母仪之极。

天庥滋至聿彰

圣寿之隆。《庆积》

重闱，欢腾函夏。恭惟

昭圣慈寿恭简安懿章庆敦惠温庄康和仁宣弘靖太

皇太后陛下

齐庄中正

光大含弘

开历服，亿万年，燕天昌后。

“《迈春秋》，八千岁。” “锡类施仁” 兹当。

土官职在边方，武官职典戎行。

瑞霭宫庭，常集介眉之祐。

化行寰海，永昭恒月之辉。〈臣。〉等，无任瞻

《天仰》

圣懽忭之至。谨奉

表称

贺以

闻。

《太皇太后正旦表式》。

某亲王：〈臣某。〉等诸王贝勒、《文武官员》。〈臣〉等。〈凡在外官员各称某衙门某官臣某等〉诚懽诚忭，稽首顿首上言。伏以

乾元启瑞

“《坤厚》凝禧。” 欣瞻四序。《回春》永赖

重闱有庆。恭惟

昭圣慈寿恭简安懿章庆敦惠温庄康和仁宣弘靖太

皇太后陛下

敬孚壸范

德著徽音

“慈恩笃祜”昇平。

圣善，弘开景运。化日舒长于万国，太和光被于昌辰。

〈臣〉等。〈王〉等。〈属在懿亲　文官职守封圻　土官职在边方　武官职典戎行〉躬逢正旦。转璇枢而献颂，望切瞻云。祝嵩寿以陈词，诚抒拱极。〈臣〉等，无任瞻

《天仰》

圣懽忭之至。谨奉

表称

贺以

闻。

《太皇太后冬至表式》。

某亲王：〈臣某。〉等诸王贝勒、《文武官员》。〈臣〉等。〈凡在外宫员各称某衙门某官臣某等〉诚懽诚忭，稽首顿首上言。伏以

初阳来复

六宇昇平

龙楼瑞霭昌时

凤历和舒化日恭惟

昭圣慈寿恭简安懿章庆敦惠温庄康和仁宣弘靖太

皇太后陛下

肃雍叶庆

纯敬昭徽

配德端位于

《重闱》。

启后著功于

“皇极”，“安贞《体顺》。”

尊养凝庥。〈臣〉等。〈王〉等。〈属在懿亲　文官职在封圻　土官职在边方　武官职在戎

行

孝慈之则，四海回暄。《见》。

天地之心，万灵受泰。〈臣。〉等，无任瞻

《天仰》

圣懽忭之至。谨奉

表称

贺以

闻。